Na nedavnom Vijeću ministara poljoprivrede i ribarstva u Bruxellesu ministri su apelirali na Komisiju da ponudi zajedničko EU rješenje za ublažavanje posljedica COVID krize na gospodarstvo.
Ministrica Vučković je izjavila da se poljoprivrednici još uvijek nisi oporavili te kako je, pored mjera u okviru ZPP-a, potrebno sinergijski djelovati i povezati aktivnosti više različitih europskih politika. Tijekom svojeg izlaganja, ministrica se još dotaknula posljedica enormnog rasta cijena energenata i repromaterijala na cijeli sustav proizvodnje hrane.
Povjerenik Wojciechowski se obvezao iznijeti probleme pred Kolegij povjerenika gdje će zatražiti koordinirani pristup na EU razini. Predsjedništvo Vijeća je zatražilo od Komisije da na sljedećem sastanku Posebnog odbora za poljoprivredu predstavi moguće prijedloge mjera.